钦定古今图书集成/明伦汇编/闺媛典/第196卷 > 彭允康妻潘氏〈潘氏妹彭邦灵妻王氏附〉
## 钦定古今图书集成/明伦汇编/闺媛典/第196卷 > 彭允康妻潘氏〈潘氏妹彭邦灵妻王氏附〉

按《溧阳县志》：“潘氏，彭允康妻。嫁一年而彭亡，潘年二
十无子，就养母家。有妹年十八亦寡，乃相对泣下。姊
为妹刺左臂曰：‘中心不改’。妹为姊刺亦如之。每于翁
姑生辰，洁卮上寿即返。一日，偶过从子妇家，从子他
出，妇留之宿。潘曰：‘不可’。遽别去。郁郁十七年，姊妹相
继而终。”又：“彭邦灵妻王氏，年二十二丧夫无子，亦效
‘《潘》’”而墨其颊，守节终身。